**МИНИСТАРСТВО ПРОСВЕТЕ, НАУКЕ И ТЕХНОЛОШКОГ РАЗВОЈА**

На основу Закона о иновационој делатности („Службени гласник РС”, бр. 110/05, 18/10 и 55/13), сагласно Правилником о условима конкурисања и критеријумима за избор реализатора пројеката који се финансирају из буџетских средстава и фондова са већинским државним власништвом („Службени гласник Републике Србије“, број 1/14 – Правилник о условима конкурисања), а у складу са тачком 4.Одлуке о распореду средстава, расписивању јавног позива и спровођењу поступка финансирања иновационих активности правних лица по програму иновационе делатности утврђеном за 2016. годину, број 45103-2328/2016-16 од 21.10.2016.године , објављује

**ОТВОРЕНИ ПОЗИВ**

**за пријаву рецензената**

за евалуацију иновационих пројеката правних лица пријављених по Јавном позиву за пријаву учешћa у реализацији Програмa иновационе делатности утврђеним за 2016. годину

Министарство просвете, науке и технолошког развоја позива заинтересованa физичкa лица која поседују стручна знања и референце из области научно-истраживачког рада, иновационе делатности и имају искуства у раду у привреди и са привредом, да се пријаве на овај Отворени позив Министарства.

Пријава се врши попуњавањем Обрасца за пријаву који је објављен на сајту Министарства [www.mpn.gov.rs](http://www.mpn.gov.rs) , као саставни део овог позива.

Пријављена лица која испуњавају услове, уврстиће се на листу рецензената за оцену иновационих пројеката. Ангажовање рецензената са листе Министарства врши Комисија, зависно од области у односу на коју је потребна експертиза/рецензија, која се спроводи попуњавањем рецензентског листа. Рецензенти су тајни, а рецензије јавне.

Попуњене Обрасце за пријаву проследити електронски на маил [marina.vukobratovic@mpn.gov.rs](mailto:marina.vukobratovic@mpn.gov.rs)